So, jez schnell in euse Jeep zrugg und los cha dFahrt go. Mir si e Gruppe vo 10 Lüt gsi plus dr Fahrer. Uf dene Sandpfad hets denn natürlich au wider agfange rumple..und die Gruppe vo Neuseeländerine hän gjauchzt und gschoue..mir als abklärti Sandinsle Profis sin natürlich ganz ruhig gsi. =) Noch Fraser Island mit eusem holländische Fahrer isch das es Chinderkarussel. ;) Zerscht hemmer grad emol dr Dessert" agstürt, dWüeschti in dr Mitti vo dr Insle. Do's nur am Vormittag uszhalte isch  vo dr Hitz. Dört hett denn jede es Surfbrettli becho und ab ufe ca. 80 Meter hochi düne. Denn hemmer die Brettli no müese wachse und los chas goh. Mr si chopfsvorah uf die Brettli gläge und miteme riiies Tempo die Düne durabgflitzt. E super Sach. Wie schnells Schlittle..eifach in de Badhose und bi rund 30 Grad! So mueses si! =) Mr sin denn no einigi mol ufe und abe (vor allem ich=) bevor mr denn wider zum Jeep zrugg si. Jez isches wirklich scho heftig heiss gsi..und keis Windli. Drumm simer froh gsi, dass  mr wider ins Auto hän chöne. Witer simer nochli uf dere tolle Insle umegratteret und euse Fahrer het eus vil Interessanti Sache erklärt..zu dr Natur sowie dr Gschicht. Er het eus verzellt, wie do d'Aborigines über 1000 Johr gläbt hän..bis dEuropäer cho si und dr grösst Teil direkt tötet het und dr Resch isch in Konzentrationslager cho und dört gstorbe. Er het gseit wie sehr er sich für dGschicht vo sine Landslüt schämt. (Im Gegesatz zu de Masse do wo das leider immer no ganz anders gseht) Er het au verzellt  dass bis vor rund 40!!! Johr dAborigines wirklich null Recht gha hän, do si nid als Mensche sondern als Tier zellt hän. Me het also chöne mache mitne was me het welle..versklave u.s.w und das alles voellig legal!! I lis zur Zyt au grad es spannends Buech drüber (Danke Mami=) und sisch wirklich sehr tragischund die sehr ähnlich Gschicht findet sich jo au in Amerika wider.